-----------------------------------------------------------------------
  2.2 ลักษณะการประกอบธุรกิจ

  -----------------------------------------------------------------------

(1) ประวัติความเป็นมาและการเปลี่ยนแปลงในอำนาจการควบคุมบริษัทและลักษณะการประกอบธุรกิจที่สำคัญ

  ปี 2518 บริษัทก่อตั้งขึ้น เพื่อการดำเนินธุรกิจผลิตหม้อไอน้ำ และภาชนะความดัน
  โดยเป็นบริษัทในเครือของ บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
  ด้วยทุนจดทะเบียน 3 ล้านบาท

  ปี 2533 บริษัทได้เพิ่มทุนจดทะเบียนเป็น 150 ล้านบาท โดยมีผู้ถือหุ้นใหญ่ คือ บริษัท ซิโน-ไทย
  เอ็นจีเนียริ่ง แอนด์ คอนสตรัคชั่น จำกัด (มหาชน) มีสัดส่วนการถือหุ้นร้อยละ 98
  และได้ขยายการดำเนินธุรกิจด้านการผลิตผลิตภัณฑ์โครงสร้างเหล็กซึ่งใช้ในการก่อสร้าง
  และติดตั้ง โดยมีกำลังการผลิต 20,000 ตันต่อปี และได้เปลี่ยนชื่อเป็น บริษัท Sino-Thai
  Pressure Vessel and Iron Works (STP&I) จำกัด

  ปี 2537 บริษัทได้ย้ายสถานที่ตั้งไปยังโรงงานใหม่ที่จังหวัดชลบุรี ทำให้บริษัทมีกำลังผลิตรวม
  30,000 ตันต่อปี นอกจากนี้ในส่วนของ Zone-2
  บริษัทได้รับสิทธิประโยชน์จากสำนักงานคณะกรรมการส่งเสริมการลงทุน

  ปี 2538 บริษัทได้เพิ่มทุนจดทะเบียนเป็น 175 ล้านบาท และมีพันธมิตรทางธุรกิจที่สำคัญ คือ
  บริษัท โตโมเอะ คอร์ปอเรชั่น จำกัด (ญี่ปุ่น) และบริษัท มิตซุยแอนด์คัมปนี (ไทยแลนด์) จำกัด
  โดยถือหุ้นสัดส่วนร้อยละ 7.14 และ 3.32 ตามลำดับ อีกทั้งยังมีการขยายกำลังการผลิตเป็น
  50,000 ตันต่อปี

  ปี2539 บริษัทได้แปรสภาพเป็นบริษัทมหาชนจำกัด โดยเพิ่มทุนจดทะเบียนเป็น 250 ล้านบาท
  และเป็นบริษัทจดทะเบียนในตลาดหลักทรัพย์แห่งประเทศไทย

  ปี 2544 บริษัทได้เพิ่มการดำเนินการ ประกอบกิจการผลิต จำหน่าย นำเข้า ส่งออก วัตถุดิบ ท่อ
  ท่อประปา ถัง ถังบรรจุก๊าซหุงต้ม ถังบรรจุน้ำมัน และอุปกรณ์
  เครื่องมือเครื่องใช้ที่ใช้ในการก่อสร้างทุกชนิด ตลอดจนซ่อมแซม วัสดุอุปกรณ์ดังกล่าว
  รวมทั้งการรับจ้างประกอบเครื่องอบ เครื่องจักร เครื่องกลและชิ้นส่วนเครื่องใช้ไฟฟ้าทุกชนิด
  และได้เปลี่ยนแปลงมูลค่าหุ้นที่ตราไว้จากหุ้นละ 10 บาท เป็นหุ้นละ 1 บาท

  ปี 2546 บริษัทได้ออกหุ้นกู้ไม่มีหลักประกันจำนวน 100,000 หุ้น และมีมูลค่าที่ตราไว้ 1,000
  บาทต่อหุ้น โดยคิดดอกเบี้ยอัตราคงที่ร้อยละ 5.25 ต่อปี มีกำหนดชำระดอกเบี้ยทุก 6 เดือน
  และกำหนดชำระคืนเงินต้น 5 ปี นับจากวันที่ออกหุ้นกู้
  โดยได้รับการอนุมัติจากคณะกรรมการกำกับหลักทรัพย์และตลาดหลักทรัพย์ในวันที่ 30 ตุลาคม
  2546

  ปี 2547 บริษัทได้ร่วมลงทุนก่อตั้งบริษัท คลัฟ ซิโน-ไทย จำกัด
  ซึ่งเป็นการถือหุ้นในบริษัทดังกล่าวในสัดส่วนร้อยละ 50 กับ บริษัท คลัฟ (ไทยแลนด์) จำกัด
  เพื่อรองรับการขยายงานด้านรับเหมาก่อสร้างในธุรกิจขุดเจาะน้ำมันและก๊าซธรรมชาติ

(2) ภาพรวมของการประกอบธุรกิจ

ในปี 2547 บริษัทมีบริษัทย่อย 2 บริษัท คือ บริษัท เอส ที ไอ ที จำกัด และบริษัท คลัฟ ซิโน-ไทย
จำกัด และบริษัทร่วม 1 บริษัท คือ Inter-IMC Pte Ltd โดยมีรายละเอียดดังนี้

+-----------------+-------------------------+--------------+----------+
| ชื่อบริษัท          | ประเภทกิจการ             | ท            | สัดส่วนท   |
|                 |                         | ุนเรียกชำระแล้ว | ี่บริษัทถือหุ้น |
|                 |                         |              | (%)      |
|                 |                         | (บาท)        |          |
+-----------------+-------------------------+--------------+----------+
| 1. บริษัท เอส ที   | จำหน่ายและให้เช่าเครื่องมือ   | 50,000,000   | 100      |
| ไอ ที จำกัด       | เครื่องจักรในการก่อส        |              |          |
|                 | ร้างรวมทั้งบริการด้านวิศวกรรม |              |          |
+-----------------+-------------------------+--------------+----------+
| 2. บริษัท คลัฟ     | ผลิตโครงสร               | 30,000,000   | 50       |
| ซิโน-ไทย จำกัด    | ้างโลหะสำหรับงานอุตสาหกรรม |              |          |
|                 | ซึ่งเป็น Platform          |              |          |
|                 | และส่วนประกอบต่างๆ        |              |          |
|                 | รวมทั้งโครงสร             |              |          |
|                 | ้างโลหะในงานก่อสร้างอื่นๆด้วย |              |          |
+-----------------+-------------------------+--------------+----------+
| 3. Inter-IMC    | รับเหมาก่อสร้าง            | 500,000      | 46       |
| Pte Ltd.        |                         | เหรียญสิงคโปร์  |          |
+-----------------+-------------------------+--------------+----------+

หมายเหตุ บริษัท เอสทีพี แอนด์ ไอ เอ็นจีเนียริ่ง จำกัด ได้ดำเนินการจดทะเบียนเลิกกิจการในปี
2547 เนื่องจากได้ก่อตั้งมาตั้งแต่ปี 2542 แต่ยังไม่ได้เริ่มดำเนินการในเชิงพาณิชย์
และคาดว่าไม่มีโอกาสเชิงธุรกิจในอนาคต
จึงได้ดำเนินการจดทะเบียนเลิกกิจการและชำระบัญชีเรียบร้อยแล้ว
ตามมติที่ประชุมคณะกรรมการบริหารครั้งที่ 7/2547
ทั้งนี้ไม่มีค่าใช้จ่ายหรือผลขาดทุนจากการลงทุนอย่างเป็นสาระสำคัญ

ลักษณะการประกอบธุรกิจของบริษัทย่อย 

-   บริษัท เอส ที ไอ ที จำกัด ได้ก่อตั้งขึ้นในปี พ.ศ.2542
    เป็นตัวแทนจำหน่ายและบริการสินค้าเครื่องมือ เครื่องจักร อุปกรณ์
    ที่ใช้ในอุตสาหกรรมการก่อสร้างและอุตสาหกรรมการผลิต รวมทั้งด้านสิ่งแวดล้อม
    บริษัทยังเป็นตัวแทนจำหน่ายสินค้าและบริการสินค้าหลายประเภท คือ Tower Crane ยี่ห้อ
    LIEBHERR จากประเทศเยอรมนี Concrete Pump และ Mortar Machine  ยี่ห้อ
    PUTZMEISTER จากประเทศเยอรมันนี Special  High Pressure Cleaner ยี่ห้อ Dyna
    Jet จากประเทศเยอรมนี   Crane พับติดรถบรรทุกยี่ห้อ ATLAS จากประเทศเยอรมนี
    เครื่องกำเนิดไอน้ำ ยี่ห้อ IHI จากประเทศญี่ปุ่น เครื่องอัดลม ยี่ห้อ CompAir
    จากประเทศอังกฤษ เครื่องวางท่อร้อยสายใต้ดินระบบ HDD (Horizontal Directional
    Drilling) ยี่ห้อ TERRA จากประเทศสวิตเซอร์แลนด์ ให้บริการ Slipform, Formworks
    และเป็นตัวแทนจำหน่าย Mast Climbing Platform ยี่ห้อ  Scanclimber และ Genie
    Industries จากประเทศฟินด์แลนด์ และสหรัฐอเมริกา
    นอกจากนี้บริษัทยังมุ่งเน้นการให้บริการด้านวิศวกรรมและบริการหลังการขาย

-   บริษัท คลัฟ ซิโน-ไทย จำกัด ได้ก่อตั้งขึ้นในปี พ.ศ.2547
    โดยเป็นการลงทุนร่วมกันระหว่างบริษัท กับ บ. คลัฟ (ไทยแลนด์) จำกัด
    ซึ่งเป็นบริษัทรับเหมาก่อสร้างรายใหญ่ในประเทศออสเตรเลีย
    ที่มีความเชี่ยวชาญด้านงานวิศวกรรมและก่อสร้าง โดยเฉพาะในธุรกิจน้ำมันและก๊าซธรรมชาติ
    โดยได้ร่วมลงทุนกันเพื่อประกอบธุรกิจโครงสร้างโลหะสำหรับงานอุตสาหกรรม (Steel
    Structure) ซึ่งเป็น Platform
    และเป็นส่วนประกอบต่างๆสำหรับอุตสาหกรรมขุดเจาะน้ำมันและก๊าซธรรมชาติ เคมีภัณฑ์
    เหมืองแร่ และโรงผลิตไฟฟ้า และโครงสร้างโลหะในงานก่อสร้างอื่นๆด้วย

ลักษณะการประกอบธุรกิจของบริษัทร่วม

-   Inter-IMC Pte Ltd. เป็นบริษัทจดทะเบียนในประเทศสิงคโปร์
    ซึ่งมีความชำนาญงานก่อสร้างทางด้านประกอบและติดตั้งระบบท่อ ติดตั้งเครื่องจักร
    โครงสร้างเหล็ก ของโรงงานอุตสาหกรรมทั่วไป เช่น โรงงานปิโตรเคมี โรงกลั่นน้ำมัน
    โรงงานผลิตยา โรงไฟฟ้า โรงบำบัดน้ำเสีย เป็นต้น
    โดยในปัจจุบันบริษัทรับงานในประเทศสิงคโปร์เป็นส่วนใหญ่
    เนื่องจากปัจจุบันมีการขยายตัวของอุตสาหกรรมอย่างต่อเนื่อง

บริษัทมีนโยบายการแบ่งการดำเนินงานของบริษัทในกลุ่ม
โดยให้มีกรรมการบริหารที่แยกกันอย่างชัดเจน
และให้มีนโยบายการกำหนดราคาเป็นราคาตลาดกรณีที่มีรายการค้าระหว่างกันในกลุ่ม
ทั้งนี้เพื่อก่อให้เกิดประโยชน์สูงสุดแก่ผู้ถือหุ้นของแต่ละบริษัท

(3) โครงสร้างรายได้ของบริษัทและบริษัทย่อย

  (หน่วย : ล้านบาท)

  ------------------------ ----------- ----------- ---------- -------- ---------- -------- ---------- --------
  รายได้                    ดำเนินการ    % การถือ     2547                2546                2545       

                           โดย         หุ้นของบริษัท   จำนวนเงิน   %        จำนวนเงิน   %        จำนวนเงิน   %

  1. งานแปรรูปโครงสร้างเหล็ก  STP&I       -           552.07     66.36    668.57     66.05    581.06     49.37

  2. งานแปรรูปผลิตภัณฑ์เหล็กอื่นๆ STP&I       -           99.16      11.92    155.09     15.32    490.64     41.68

  3.                       STP&I /     100.00      180.73     21.72    188.59     18.63    105.28     8.95
  รายได้จากการขายและบริการ   STIT/CST                                                                   

  รวม                                              831.96     100.00   1,012.25   100.00   1,176.98   100.00
  ------------------------ ----------- ----------- ---------- -------- ---------- -------- ---------- --------